Suid-Afrika bevolking oor 50 miljoenStatistiek Suid-Afrika het bekendgemaak dat die land se bevolking die 50-miljoen kerf oorgesteek het. Volgens die agentskap word die bevolking tans op sowat 50,59 miljoen geskat. Die skatting is gegrond op die sensus van 2001. ŉ Nuwe sensus word egter later vanjaar gehou. Gauteng is digste bevolk van die provinsies met 22,47 persent van die land se mense wat hier woon terwyl KwaZulu-Natal in die tweede plek is. Die Noord-Kaap het die minste mense in die land. Suid-Afrika se lewensverwagting is tans 54,9 jaar vir mans en 59,1 vir vroue.